Goude ma kollas ar brezel en doa renet a-enep Venezia hag ar pab e reas berzh gant ar sonerezh. Lakaat a reas sonaozourien brudetañ an amzer da labourat evitañ, evel Alexander Agricola, Jacob Obrecht, Heinrich Isaac, Hadrian Willaert ha dreist-holl Josquin Desprez, a savas ar Missa Hercules Dux Ferrariae, dediet dezhañ ha diazezet war silabennoù e anv. Ercole, hag un nebeud priñsed all, eo a reas da sonerien Flandrez dont da Italia.